Byens navn, Chipping Norton, har betydningen «marked i nordbyen», med «Chipping», fra angelsaksisk , i betydningen marked. Chipping Norton begynte som en liten bosetning ved foten av en ås hvor normannerne på siste halvdel av 1000-tallet reiste en festning av typen motte-and-bailey. Kun jordverket gjenstår av festningen. I middelalderen var Cotswolds et av de rikeste områdene i England på grunn av den store ullproduksjonen, og Chipping Norton vokste kraftig på grunn av dette. Mange middelalderbygninger er bevart i sentrum, mellom bygninger fra 1700-tallet og senere.